ร้านที่สองที่ผมจะมารีวิวในวันนี้ เป็นร้านที่ขายอาหารอีสานประเภทส้มตำและยำ ที่มีคิวยาว และมีลูกค้าเข้าร้านไม่ขาดสายเลย
และร้านส้มตำและยำที่ผมจะมารีวิวในวันนี้คือ

ร้าน อีสานไฮโซ ครับ ^^

ที่ตั้ง : ตลาดน้ำคลองลัดมะยม
การเดินทาง : หากขับรถมาทางถนนบรมราชชนนี ให้เลี้ยวเข้าถนนพุทธฆณฑลสาย 2 แล้วขับตรงมาเรื่อยๆ ให้สังเกตปั้มน้ำมันเอสโซ่ทางด้านซ้ายมือ จะมีซอยเลี้ยวเข้าตลาดน้ำอยู่ทางด้านซ้ายมือ ขับรถเข้าไปนิดเดียวก็ถึง

ร้าน อีสานไฮโซ เป็นร้านแผงลอยที่ขายส้มตำและยำ ที่ขายดีเป็นพิเศษ เพราะมีลูกค้าเข้ามาอย่างไม่ขาดสาย ทำให้ต้องรอคิวนานพอสมควร
ร้านจะเป็นแผงลอยเล็กๆ ที่แบ่งครัวออกเป็น 2 ส่วนคือส่วนที่ทำยำและส้มตำ จะกินอะไรก็ต้องเข้าแถวให้ถูกที่นะครับ

เมนูอาหารของทางร้านก็จะเป็นเมนูส้มตำและยำแบบต่างๆ แบบที่ๆไหนมีขาย ที่นี่มีหมด
โดยราคาส้มตำนั้นจะอยู่ที่ 30-35 บาท และยำราคา 40-45 บาทเท่านั้น

สำหรับในวันนี้ผมสั่ง
1. ส้มตำไทย รสชาติตำออกมาได้เผ็ดหวานอร่อยกำลังดีเลย เนื้อมะละกอเส้นเล็ก กรอบอร่อย กุ้งแห้งกับถั่วก็กรุบกรอบ กินแล้วสดชื่น อร่อยมาก
2. ยำวุ้นเส้นทะเล รสชาติยำร้านนี้ทำออกมาได้รสที่สดชื่นมาก น้ำยำหวานเผ็ดนิดๆอร่อย วุ้นเส้นก็ลวกออกมาได้กำลังดี กุ้งปลาหมึกก็สดใหม่ ชอบๆ

สรุปคะแนนตามความคิดเห็นของผม (เต็ม 5 คะแนน)
รสชาติ : 4.5 = รสชาติอร่อยพอๆที่จะสู้กับรสชาติตามร้านอาหารได้เลยครับ
บรรยากาศ : 2 = ร้านเล็กและคนเยอะ แต่ก็สามารถจัดการลูกค้าได้เป็นอย่างดี
บริการ 2.5 : บริการรวดเร็ว ได้ไว
ราคา : 4 = ราคาไม่สูงมาก และปริมาณเหมาะสม

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 11 / 12 / 55
